**Príloha č. 6**

**k Rámcovej dohode č. ...........................**

**Podmienky prepravy čistopisov**

**Preprava čistopisov dokladov**

Predávajúci je povinný zabaliť čistopisy nasledovným spôsobom:

* čistopisy budú zabalené v riadnom exportnom obale zabezpečujúcom čistopisy proti poškodeniu, zničeniu, odcudzeniu a sprístupneniu tretím neoprávneným osobám počas ich prepravy do miesta dodania a počas ich skladovania,
* balenie čistopisov dokladov:

1. čistopisy formátu ID 1 budú zabalené v papierových v škatuliach z tvrdého papiera po 500 ks (ďalej len „škatuľa“, box); 4 škatule budú zviazané do väčších škatúľ (ďalej len „väčšia škatuľa“, large box); max. 40 väčších škatúľ bude zabalených v jednej europalete (big box); číslovanie čistopisov v škatuliach a väčších škatuliach bude priebežné (t.j. po číslach za sebou nasledujúcich),
2. čistopisy formátu ID 3 budú zabalené v papierových v škatuliach z tvrdého papiera po 100 ks (ďalej len „škatuľa“), vrchnú stranu bude tvoriť priehľadná fólia, aby bolo možné zrátať počet čistopisov pred otvorením; najviac 135 škatúľ bude zabalených na 1 europalete; číslovanie čistopisov v škatuliach a väčších škatuliach bude priebežné (t.j. po číslach za sebou nasledujúcich)

* každá väčšia škatuľa bude zalepená bezpečnostnou páskou, označenou pečiatkou predávajúceho, a označená nálepkou s čiarovým kódom (údaje a formát nálepky bude definovaný MV SR),
* každá škatuľa bude obsahovať písomný doklad s údajmi o jej vnútornom obsahu a s číslami čistopisov v nej zabalených, a označená nálepkou s čiarovým kódom (údaje a formát nálepky bude definovaný MV SR),
* každá dodávka bude obsahovať protokol v písomnej a elektronickej forme na CD vo formáte XML a s údajmi definovanými MV SR,
* predávajúci je povinný dopraviť čistopisy do miesta dodania bezpečnostným transportom.
* Pred transportom budú škatule (box, large box) skontrolované a naukladané na palety,
* europalety budú naložené - zabezpečené tak, aby sa predišlo akémukoľvek poškodeniu pri ich preprave,
* po úkonoch naloženia budú následne všetky dvere úložného priestoru kamióna uzamknuté a zabezpečené bezpečnostnou plombou,
* počas trvania transportu zabezpečí dopravca jeho monitorovanie riadiacim strediskom prostredníctvom GPS/GPRS. Vodiči, počas transportu musia kontaktovať riadiace stredisko v definovaných časových intervaloch,
* dopravca bude zabezpečovať nakladanie a vykladanie europaliet. Pre túto činnosť bude mať vyškolený pracovný tím a potrebné technické prostriedky,
* údaje o transporte ako je predpokladaný čas odovzdania, identita vodičov, ŠPZ typ vozidla a čísla pečatí úložného priestoru kamiónu budú zaslané dohodnutým šifrovaním elektronickou poštou do NPC na určenú e-mailovú adresu deň vopred dohovoreným spôsobom,
* dopravca bude všestranne chrániť záujmy verejného obstarávateľa, najmä s ohľadom na ochranu prepravy zásielky proti škodám, ktoré by mohli vzniknúť pri preprave, a to najme ich poškodením alebo odcudzením,
* zodpovednosť - bezpečnosť za celý transport až do jeho vyloženie nesie dopravca.
* dopravca je povinný oznámiť akékoľvek nepredvídateľné udalosti, ktoré by mohli mať vplyv na nedodržanie lehoty dopravy (napríklad poveternostné podmienky, dopravné nehody, zmena oprávnenej osoby a pod) bezodkladne na vopred dohodnuté tel. čísla.