**Príloha č. 7**

**k Rámcovej dohode č. ...........................**

**Kontrola kvality čistopisov**

1. **Požiadavky na kvalitu** 
   1. **Vstupná kontrola kvality**

Jednotlivé čiastkové dodávky čistopisov budú preverené vstupnou kontrolou kvality. Táto kontrola je založená na štandarde ISO, inšpekčná úroveň S-2, AQL 1,5%. Odvodené kvalitatívne kritérium je nasledovné: v kontrolovanej dodávke nie je viac ako 5% náhodne vybraného množstva čistopisov chybných. Dodávka je považovaná za chybnú, ak viac ako 5% náhodne vybraných čistopisov je chybných, alebo všetky čistopisy v čiastkovej dodávke sú chybné.

Prakticky je z čiastkovej dodávky čistopisov náhodne vybraných 500 kusov čistopisov (podľa špecifikácie ISO), ktoré sú kontrolované na jednotlivých stanovištiach kontroly podľa dohodnutých kvalitatívnych parametrov špecifikovaných v nasledovných dokumentoch:

* Špecifikácia produktu – obsahuje parametre čistopisu (rozmery, pozície, farby,  
   popisy ochranných prvkov, tolerancie)
* Katalóg chýb – obsahuje popisy jednotlivých kategórií chýb s názornými príkladmi,   
   čo je považované za reklamovateľnú chybu a čo nie
* Kódovník chýb – obsahuje štandardizované označenie chýb NPC s ich popisom
* Popisná knižka čistopisu

Za chybný čistopis sa považuje taký čistopis, ktorý nespĺňa niektorý parameter uvedený v špecifikácii produktu alebo obsahuje chybu uvedenú v katalógu chýb.

Jednotlivé čiastkové dodávky čistopisov sú preverené vstupnou kontrolou kvality, na základe ktorej sa akceptuje dodávka ako celok.

Dodávka je akceptovaná, ak celkový počet nájdených nepodarkov v skúšobnom vzor (500ks) nepresiahne 25 ks.

Kontrola kvality je zameraná najmä na:

* kontrolu povrchu (škrabance) – nahmatateľné škrabance v oblasti personalizácie podoby držiteľa a CLI nie sú akceptovateľné
* kontrolu nečistôt
* kontrolu rozmerov čistopisu (výška, šírka, hrúbka) – je neakceptovateľné, ak nie sú dodržané nominálne rozmery definované ISO
* kontrolu pozícií prvkov (za použitia fólií z katalógu chýb) – je neakceptovateľné, ak sú pozície mimo tolerancií
* kontrolu UV (pomocou UV svetelného zdroja) – UV grafika musí byť kompletná
* Kontrolu OVI prvkov – je neakceptovateľné, ak OVI nie je nanesená rovnomerne
* kontrolu CLI alebo MLI prvku – v oblasti CLI alebo MLI nie sú akceptovateľné žiadne vlákna, prachové častice a farebné škvrny
* kontrolu DOVID prvku – je neakceptovateľné, ak chýba časť DOVID prvku
* kontrola čísla čistopisu – je neakceptovateľné, ak je číslo nekompletné alebo nečitateľné
* kontrolu ostatných parametrov uvedených v špecifikácii dokladu a katalógu chýb,

Ak je jeden z kontrolovaných parametrov mimo akceptovateľnej úrovne, čistopis je vyradený ako chybný.

Jednotlivé kontroly sa vykonávajú v závislosti na konkrétnom druhu čistopisu, podľa toho, či sa kontrolovaný element na dokumente nachádza.

* 1. **Všeobecné požiadavky na kvalitu dodaných čistopisov:**
* čistopisy nesmú obsahovať žiadne ďalšie nedostatky, ktoré by znemožňovali ich riadnu laserovú personalizáciu za obvyklých podmienok pri obdobných polykarbonátových kartách na personalizačných strojoch umiestnených v NPC (napr. nedostatky, ktoré by spôsobili, že na personalizáciu by bolo potrebné dlhšie pôsobenie laserového lúča, ako je obvyklé),
* celá personalizácia čistopisov musí byť vykonateľná jedným prechodom čistopisu cez personalizačné zariadenie
* čistopisy musia byť spôsobilé na laserovú personalizáciu na personalizačnom stroji minimálne v kvalite personalizácie totožnej s kvalitou personalizácie na vzoroch jednotlivých dokladov, ktoré sú súčasťou tejto špecifikácie.
* musia byť čisté, t.j. na povrchu dátovej strany sa nesmú nachádzať žiadne nečistoty (napríklad prach a pod.) znemožňujúce ich riadnu personalizáciu v určenej kvalite podľa zmluvy,
* nesmú obsahovať nečistoty (napríklad prach, vlákna, potlačovú farbu, škvrny a pod.) znemožňujúce ich riadnu personalizáciu v určenej kvalite podľa zmluvy,
* musia obsahovať všetky vyššie uvedené ochranné prvky, ktoré nesmú byť poškodené,
* povrch dátovej strany nesmie byť poškriabaný, nerovnomerný alebo inak poškodený,
* musia obsahovať čip uchovávajúce biometrické údaje a jeho zabezpečenie vrátane zamedzenia neoprávneného prístupu podľa dodatočnej technickej špecifikácie
* polykarbonátová karta (dátová strana) musí byť v dohodnutých toleranciách, nesmie byť poškriabaná, preseknutá, deravá, odlepená alebo inak poškodená, pasové knižky sa nesmú samovoľne otvárať.